recursal/SuperWikiNEXT-32B huggingface dataset:
Wikidata Miassus
Res apud Vicidata repertae:Miassus: insigneMiassus: insigne
*Civitas*: Russia  
*Locus*: 55°3′0″N 60°6′0″E  
*Numerus incolarum*: 151 275  
*Zona horaria*: UTC+05:00  
Situs interretialis  

**Gestio**

*Procuratio superior*: Miass Urban Okrug  

**Geographia**

*Superficies*: 112 chiliometrum quadratum  

*Vide etiam paginam discretivam:* Miassus (discretiva)

Miassi e machina volatili hora vespertina hiemali anno 2013 visus.
**Miassus** (Russice Миасс, *Miass*; Baschkirice Мейәс) est urbs in Regione Celiabinscensi Russiae, quae ad ripas Miassi fluminis iacet. Incolarum 151 472 anno 2020 ei erant.

Historia
--------

Historia urbis tota de fodinis cupri et auri dependet. Anno 1773, fabrica cupri producendi hic aedificari coepit, et eius colonia operariorum constituta est, quae Fabrica Miassiana diu nuncupabatur. Saeculo undevicensimo ineunte, auro prope urbem nuper invento, fabrica coloniaque crescebant. Anno 1891, e Miasso simul ac ex Eocratea ferrivia Transsibirica construi coepit. Anno 1926, urbs in numerum urbium relata est.

Saeculo vicensimo uno, Miassus sedes industrialis magni momenti est. Indigenae autoplaustra fabricantur. In urbe sedes *Centri publici rochetarum creationis* (Russice *Государственный ракетный центр*) iacet.

Notae
-----

1. ↑  Ioannes Georgius Gmelin, *Flora Sibirica sive historia plantarum Sibiriae*, tomus I. Petropoli, 1747, p. V, XXVI. (Textus apud *Google Books*).

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Miassum** spectant. |

|  |  |
| --- | --- |
|  | **Situs geographici et historici:** *Locus*: 55°3′0″N 60°6′0″E • *GeoNames* • Большая российская энциклопедия • Encyclopædia Britannica |
Wikidata Mia Mottley
Res apud Vicidata repertae:Mia Mottley: imagoMia Mottley: imago
*Nativitas*: 1 Octobris 1965; Barbata  
*Patria*: Barbata  
*Nomen nativum*: Mia Amor Mottley
**Officium**

*Officium*: Member of the House of Assembly of Barbados, Prime Minister of Barbados, Minister of Finance of Barbados, Minister of National Security of Barbados  
*Munus*: politicus  

**Consociatio**

*Factio*: Barbados Labour Party  

**Memoria**

*Laurae*: Order of the Golden Heart of Kenya, BBC 100 Women, Time 100  

**Mia Amor Mottley** (die 1 Octobris 1965 nata) est iuris consulta et politica Barbatae.

Proles familiae politicorum, patre Elliott Mottley qui Novi Eboraci in urbe consul generalis Barbatensis degebat, Mia Mottley in eadem urbe scholam Nationum Unitarum, deinde Pontipoli collegium Reginae frequentavit. Alumna est scholae scientiarum oeconomicarum Londiniensis. Senator iam ab anno 1991, legata est parlamento Barbatensi a die 6 Septembris 1994. Ab eodem mense ministra ab eruditione et cultura facta est, primo ministro Owen Arthur. Ministra rerum internarum a mense Augusto 2001, ministra ab oeconomia a Februario 2006 usque in Ianuario 2008 meruit. Prima ministra facta est die 25 Maii 2018.

Bibliographia
-------------

* "Mottley replaces Arthur as opposition leader in Barbados" in *Caribbean 360* (26 Februarii 2013)
* Tony Best, "Mia's rich political heritage" in *Nation News* (23 Ianuarii 2008)

Nexus externi
-------------

* "Mia Amor Mottley" apud *Caribbean Elections*

Primi ministri Barbatae

|  |  |
| --- | --- |
|  |  |
| Grantley Herbertus Adams • Hugo Gordon Cummins • Errol Barrow • Thomas Adams • Haroldus Bernardus St. John • Errol Barrow • Lloyd Erskine Sandiford • Owen Arthur • David Thompson • Freundel Stuart • Mia Mottley
*Opus geopoliticum • Gubernatores civitatum Americanarum hodiernarum**Capsae cognatae:* Ministri rerum externarum Barbadenses |
|  |
|  |  |
| --- | --- |
|  | Haec est pagina de **Cthulhui Mythis**.
Si vis, collabora nobiscum apud **Opus:Lovecraft**. |

Depictio Mi-Gonis
**Mi-Go** (-nis, *m.*) est ens extraterrestialis ficticius, e Yuggothe oriundus, in operibus Lovecraftiana de Mythis Cthulhui inventus. Mi-Gones etiam nominantur **Fungi Yuggothis**, ob causam naturae fungoideae Mi-Gonum. Mi-Gones sunt fungi vel crustacea, longitudine magni, rosati colore, et alati. Habent etiam, pro capite, bulbum carnosum pyramidale cum antennis.

Mi-Gones in Tellure quoque incolunt, in regionibus reconditis, ut Himalaia, ubi aetate Iurassica adventi sunt. Bellum contra Antiquos gesserunt, et post victoriam colonias aedificaverunt his in locibus ubi metallum *tok'l* inveniendum est. Mi-Gones pauce cum hominibus tractant, sed habent ei socios inter homines. Possunt Mi-Gones cerebra humana in cyllindros metallicos inserire, dum anima aut conscientia hominis adtinendum.

Referentiae in operibus Lovecraftianis
--------------------------------------

* *The Whisperer in Darkness*

Nexus interni
-------------

* Yuggoth

Notae
-----

1. ↑  Haec appellatio a Vicipaediano e lingua indigena in sermonem Latinum conversa est. Extra Vicipaediam huius locutionis testificatio vix inveniri potest.
|  |  |
| --- | --- |
|  | **Nulla Vicipaediae Latinae pagina huc annectitur.**Quaesumus in alias commentationes addas nexus ad hanc paginam relatos. Quo facto hanc formulam delere licet.
→ Interpretationes vernaculae |

*Ophelia*, tabula ab Iohanne Millais picta (1851-2), cuius scaena similis est positioni Elisae Day in taenia visifica carminis.
***Where the Wild Roses Grow*** est carmen atrum quiete profluens, quod Nick Cave, musicus et poëta Australianus, composuit verbisque vestivit ex argumento cantici cuiusdam popularis ab Hibernia oriundi. Quo in carmine fatali narratur de virgine, Elisa Day, quam vir nomine ignoto per triduum salutatum iit. Tertio denique die ille eam ad flumen deductam osculatus lapide percusso capite occidit, quod omnis venustas mori deberet.

Quod carmen dirum Nick Cave una cum Kylie Minogue, cantrice Australiana, cantat. Etenim, cum hoc excogitabat carmen, Kyliam Minogue in animo habuisse se dixit:

> Fere per sexennium quieta mihi diligentia erga illam fuerat. Compluria illi carmina scribebam, quorum nullum mihi videbatur dignum, quod illi darem. Hoc quidem scripto carmine, quo dialogus inter occisorem et victimam habitus exhibetur, mihi subiit opinio, me tandem panxisse carmen Kylie aptum. Itaque illi carmen misi. Proximo die respondit.

Vix tamen hic de dialogo agitur, nam victima et occisor, quamquam alternis vicibus verba faciunt — et quidem sine ira et studio, tamquam carmen ex actis iudicii excerptum esset — quae facta sunt ex sua uterque parte recordantur potius quam inter se conloquuntur. Quamquam in carmine foedissimum repetitur facinus, quod nemo nisi homo psychopathia laborans committat, tanta amoenitate melodiae ac vocibus placidis cantantium efficitur, ut pectora audientium quam facillime inretiantur. Carmen tres strophas bipartitas continet, quarum utraque quaternis constat versibus. *Where the Wild Roses Grow* albo musico *Murder Ballads* (Mute Records, 1995) gregis Nick Cave and the Bad Seeds insertum est.

Notae
-----

1. ↑  Jenkins & Meldrum 2007: 227.

Bibliographia
-------------

* Jenkins, Jeff & Meldrum, Ian (2007) *Molly Meldrum presents 50 Years of Rock in Australia.* Wilkinson Publishing.
Wikidata Whangarei
Res apud Vicidata repertae:
*Civitas*: Nova Zelandia  
*Locus*: 35°43′30″S 174°19′25″E  
*Numerus incolarum*: 52 600, 50 784, 54 400  
*Zona horaria*: UTC+12, UTC+13:00  

**Gestio**

*Procuratio superior*: Whangarei District  

**Geographia**

*Superficies*: 57.06 chiliometrum quadratum  

**Whangarei** est urbium Novae Zelandiae borealissima, sub monte Parihaka ad oras illius sinus maritimi iacens qui portus Whangarei(en) appellatur. Ibi homines fere 57 700 anno 2017 habitare censentur.

Officina caementaria Whangareiensis saeculo XX ineunte lucis ope picta
Tribus Ngāpuhi Maoriensis in pago Whangareiensi a saeculo XIX incipiente habitabat. Ad ostia portus advehens Iacobus Cook navis *Endeavour* dux anno 1769 regionem primus Europaeorum observavit piscesque multos speciei *Pagri aurati* deliciosos hic cepit. Coloni pauci Scoti hoc loco ab anno 1839 habitaverunt sed anno 1845 inimicitia Maorianorum incitata effugerunt. Ab annis 1850 agricultores plures redire incipiebant. Oppidum anno fere 1855 conditum est e quo gummi kauri arboris *Agathis australis* lignumque aliarum arborum, mox insuper carbo, later, caementum navibus exportabantur. Via ferrea ab Aucopoli incipiens oppidum Whangarei anno 1925 attigit. Dignitas urbis anno 1964 data est, numero incolarum fere 30 000 completo.

Incolae notabiles
-----------------

Horti Whangareienses eo loco florentes ubi olim saxa caementicia extracta sunt
* Winston Peters, politicus, hic anno 1945 natus

Bibliographia
-------------

* W. F. Parkes, *Guide to Whangarei City and District*. 1992
* Nancy Preece Pickmere, *Whangarei: The Founding Years*. 1986

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Whangarei** spectant (Whangarei, Whangārei). |


|  |  |
| --- | --- |
|  | **Situs geographici et historici:** *Locus*: 35°43′30″S 174°19′25″E • *GeoNames* |

* Situs regiminis pagi Whangarei

Despectus in urbem portumque Whangarei e monte Parihaka
Wikidata Westerholt
Res apud Vicidata repertae:
*Civitas*: Germania  
*Locus*: 53°35′32″N 7°27′33″E  
*Numerus incolarum*: 2 651  
*Zona horaria*: UTC+1, UTC+2  
Situs interretialis  
*Nomen officiale*: Westerholt
**Gestio**

*Procuratio superior*: Holtriem, Circulus Widmundensis  

**Geographia**

*Superficies*: 14.62 chiliometrum quadratum  

**Tabula aut despectus**

Westerholt: situsWesterholt: situs
**Westerholt** est commune Saxoniae Inferioris et pars Circuli Widmundensis. Cum aliis parvis communibus se ad Holtriem commune generale coniunxit, cuius sedes administrationis est. Ad Westerholt etiam vici Terheide atque Willmsfeld pertinent.

Historia
--------

Westerholt, qui vicus anno 1420 primo in actis descriptus est - ecclesia vici etiam circa annum 1277 aedificata est -, olim pars Frisiae Orientalis fuit, tum annis 1744 ad 1806 ad Borussiam pertinuit. Deinde ab anno 1806 regio ad Nederlandiam et annis 1810 ad 1813 ad Primum Imperium Francicum pertinuit. Ab anno 1815 Westerholt Regno Hannoverano traditum est, quod post annum 1866 iterum pars Borussiae fuit. Ab anno 1885 Westerholt pars novi Circuli Widmundensis factum est, qui circulus autem annis 1977 ad usque 1980 dissolutus erat. Ab anno 1946 ad Saxoniam Inferiorem pertinet. Tum multi perfugae e regionibus a Polonia et Russia occupatis hanc in hanc regionem venerunt. Anno 1972 Westerholt sedes administrationis Holtriem communis generalis factum est.

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Westerholt** spectant. |

* Pagina officialis Westerholt communis
* Westerholt apud paginam interretialem communis generalis Holtriem

Notae
-----

1. ↑  Pagina de historia Westerholt
Wikidata Westoverledingen
Res apud Vicidata repertae:Westoverledingen: insigneWestoverledingen: insigne
*Civitas*: Germania  
*Locus*: 53°9′0″N 7°28′0″E  
*Numerus incolarum*: 21 539  
*Zona horaria*: UTC+1, UTC+2  
Situs interretialis  

**Gestio**

*Procuratio superior*: Circulus Lerensis  

**Geographia**

*Superficies*: 112.09 chiliometrum quadratum  

**Tabula aut despectus**

Westoverledingen: situsWestoverledingen: situs
Museum scholae Folmhusen
Ecclesia in vico Ihrenerfeld
**Westoverledingen** est commune Saxoniae Inferioris et pars Circuli Lerensis. Ad ripam fluminis Amisiae situm est. Ad Westoverledingen commune partes Breinermoor (375 incolae), Driever (128) Esklum (218), Flachsmeer (4151), Folmhusen (586), Grotegaste (164), Großwolde (1687), Mitling-Mark (199), Völlen (5242), Ihren (2008), Ihrhove (3538) atque Steenfelde (1840) pertinent.

Historia
--------

Die 1 Ianuarii 1973 commune Westoverledingen e communibus supra dictis coniunctum est.

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Westoverledingen** spectant. |

* Pagina officialis communis Westoverledingen

Notae
-----
Wikidata Tudo
Res apud Vicidata repertae:Tudo: insigneTudo: insigne
commune  
*Civitas*: Francia  
*Locus*: 43°54′2″N 7°6′52″E  
*Nomen officiale*: Toudon  

**Fines**

*Procuratio superior*: canton of Roquestéron, Alpes Maritimae, arrondissement of Nice  
*Territoria finitima*: Les Ferres, Gallitia, Malausena, Petra Igniaria, Revestia Turris
**Forma**

*Area*: 18.56 chiliometrum quadratum  

**Gestio**

*Praefectus*: Pierre Corbin  

**Vita**

*Incolae*: 348  
*Zona horaria*: UTC+1, UTC+2  

**Tabula aut despectus**

Tudo: situsTudo: situs
**Tudo** (-onis, *m.*) (Francogallice *Toudon*) est commune 267 incolarum (anno 2008) praefecturae Alpium Maritimarum in Franciae austro-orientalis regione Provincia et Alpis.

Nexus interni
-------------

* Index communium praefecturae Alpium Maritimarum

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Tudonem** spectant. |

* 

|  |  |
| --- | --- |
|  | **Situs geographici et historici:** *Locus*: 43°54′2″N 7°6′52″E • *OpenStreetMap* • *GeoNames* • "06141" apud *INSEE* |

Notae
-----

1. ↑  *DIZIONARIO GEOGRAFICO* - Di GOFFREDO CASALIS, Voll. V.V. Torino 1833-1854
Wikidata Boleslaus I (rex Poloniae)
Res apud Vicidata repertae:
*Nativitas*: 967; Posnania  
*Obitus*: 17 Iunii 1025; Gnesna  
*Patria*: Ducatus Poloniae  

**Officium**

*Officium*: rex Poloniae, Duke of Bohemia  
*Munus*: politicus  

**Familia**

*Genitores*: Miecislaus I; Doubravka of Bohemia  
*Coniunx*: Judith of Hungary, Emnilda of Lusatia, Oda of Meissen, Henilda von Meissen  
*Proles*: Bezprym, Regelinda, Mieszko II, Otto Bolesławowic, Matylda, unknown daughter, Q16581023  
*Familia*: Familia Piastorum
**Memoria**

*Sepultura*: Archcathedral Basilica of St. Peter and St. Paul  
Boleslaus I rex Poloniae
**Boleslaus I Fortis** (Polonice: *Bolesław I Chrobry*) filius Misiconis et Dobravae, filiae ducis Bohemiae Boleslai. Natus 967, obiit 17 Iunii 1025, a 992 usque ad aprilem 1025 fuit dux Poloniae et a mense Aprile anno 1025 ad mortem rex Poloniae, ab anno 1003 ad 1004 erat dux Bohemiae.

Erat amicus sancti Adalberti.

Anno 1000 Caesar Otto III eum "in amicitiae foedus" accepisse dicitur. Otto Boleslao ‚vexillum triumphale’ quod erat clavus crucis Christ dono dedit et eum "fratrem et cooperatorem imperii’ appellavit et "amicum populi Romani et socium". Boleslaus gratim retulit donando brachium Sancti Adalberti. Sepulchri inscriptio anno 1345 facta habet "tibi contulit Otto coronam".

Ab 1002 de 1018 gerebat aliqa bella contra Germaniam.

Anno 1015 venit ad Boleslaum Sventopolcus, maritus filiae eius (filius Vladimiri ducis Rutheniae) et auxilium petiit, enim eius frater faciebat contra testamentum patris et surripuit illi hereditatem (id est civitatem/ducatum). Eo tempore Boleslaus faciebat bellum contra Germaniam, sed post bellum anno 1018 Rutheniam petiit adiuvitque filiae suae maritum imperium obtinere.

Notae
-----

1. ↑  M. Borgolte (Hg.): Polen und Deutschland vor 1000 Jahren **(Germanice)**

Nexus externi
-------------

|  |  |
| --- | --- |
|  | **Lexica biographica:**  Treccani • Большая российская энциклопедия • Gran Enciclopèdia Catalana • Encyclopædia Britannica • Deutsche Biographie • Store norske leksikon |
Wikidata Tula
Res apud Vicidata repertae:Tula: insigneTula: insigne
*Civitas*: Russia  
*Locus*: 54°12′0″N 37°37′0″E  
*Numerus incolarum*: 467 955  
Situs interretialis  

**Gestio**

*Praefectus*: Olga Slyusareva  
*Procuratio superior*: Municipal Formation of the City of Tula  

**Geographia**

*Superficies*: 146 chiliometrum quadratum  
*Regiones urbanae*: Q4504360, Q4380526, Q4187204, Q4377880, Q4426472  

**Coniunctiones urbium**

*Urbes gemellae*: Albania, Cytaea, Caluga, Neosolium, Mohilovia  

**Tula** (Russice Тула) est urbs Russiae, iuxta flumen Uppam (quod est accola amnis Occae) sita, administrativa regionis Tulensis sedes. Circa 485 milia incolarum habet (anno 2017).

Tula est valens industriae sedes: productionis armorum, constructionis machinarum, metallurgiae, etc. Gloriam ceperunt anthepsae (ipso vulgo, in nominativo singulari, *samovar* vocantur), harmonia et collyrae Tulenses. Praeterea, urbs est sedes scientiae culturaeque, certas universitates aliaque instituta educationis, nonnulla musea (e.g. museum armorum, anno 1724 conditum) et theatra habens.

Historia urbis
--------------

Cremlinus Tulensis
Tula notitiae subest ab anno 1146. Erat pars ducatus Resaniensis, sed anno 1503 urbs facta est pars Moscoviae. Saeculis sexto decimo et septimo decimo fortalitium in terminis meridionalibus regni Russici Moscoviensis erat. Cremlinus Tulae constructus est annis 1514–1521. Anno 1552, urbs obsidionem copiarum regni Crimaeani toleravit. Decennio primo saeculi septimi decimi Tula fuit locus certarum rebellionum.

Ab saeculo septimo decimo, Tula facta est sedes industriae et mercaturae. Fabricatores armorum Tulenses noti sunt ab fine saeculi sexti decimi. Anno 1712, decreto Petri I, urbi condita est officina armorum producendi. Saeculo undevicensimo Tulae, quae ab anno 1777 fuit sedes gubernii Imperii Russici, incrementum acceperunt productio armorum aliaque fabrica ferri, confectio anthepsarum et harmoniorum.

Tempore Belli Civilis in Russia, Tula fuit locus, ubi Exercitus Ruber Bolsevicorum armabatur. Gubernio Tulensi anno 1929 abolito, Tula dein ad regionem Moscuensem pertinebat, ad annum 1937, quo anno facta est metropolis regionis Tulensis. Tempore Belli Magni Patrii, mensibus Octobris–Decembris anno 1941 Tula heroice contra copias Germaniae propugnabatur, proinde urbi anno 1976 datum est titulum Urbis-Herois.

Notae
-----

1. ↑  *Atlas Russicus*, p. 4.; Charitonis Čebotarëv Географическое методическое описание Российской империи (*Descriptio geographica methodica Imperii Russici*), p. 152.

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Tulam** spectant. |

|  |  |
| --- | --- |
|  | **Situs geographici et historici:** *Locus*: 54°12′0″N 37°37′0″E • *GeoNames* • *Facebook Places* • Store norske Lexikon • Большая российская энциклопедия • Encyclopædia Britannica |

* Pagina de Tula *Encyclopaediae Russicae Magnae* **(Russice)**
Wikidata Gulielmus Katonivere
Res apud Vicidata repertae:Gulielmus Katonivere: imagoGulielmus Katonivere: imago
*Nativitas*: 20 Aprilis 1964; Suva  
*Patria*: Viti  

**Officium**

*Officium*: President of Fiji  
*Munus*: politicus  

**Consociatio**

*Factio*: Fiji First Party  

**Gulielmus**, vulgo *Wiliame* **Katonivere** (die 20 Aprilis 1964 natus) est miles et politicus Vitiorum. Suva in urbe insulae Viti Levu natus est, familia ex oppido Naduri provinciae Macuata insulae Vanua Levu oriunda. Ibi educatus est.

Gulielmus Katonivere in exercitu Vitiensi ab anno 1984 militavit. Bis in Libanum missus est, dux copiarum Vitiensium quae sub aegide Nationum Unitarum ibi excubabant. In patriam reditus gubernator provinciae (*tua Macuata*) meret, fratri Aisea Katonivere successor qui die 18 Aprilis 2013 mortem obierat. Insuper negotiator societates lignum venditantes direxit. Suadente primo ministro Voreqe Bainimarama officium praesidis anno 2021 petivit, bono successu, aemula Teimumu Kepa quae factionem socialem democraticam liberalem duxerat. Ergo Gulielmus Katonivere die 12 Novembris 2021 praeses inauguratus est.

Notae
-----

1. ↑  "Ratu Wiliame Katonivere is new Tui Macuata" (22 Maii 2013) apud *Fiji Village*

Bibliographia
-------------

* Talebula Kate, "Ratu Wiliame Katonivere sworn-in as Fiji’s new Head of State" in *Fiji Times* (12 Novembris 2021)
* Inole Rabonu, "Tui Macuata Is President Elect" in *Fiji Sun* (22 Octobris 2021)
* Serafina Silaitoga, "From canecutter to Fiji’s president" in *Fiji Times* (13 Novembris 2021)

Praesides Vitiorum

|  |  |
| --- | --- |
|  |  |
| Penaia Ganilau 1987 • Kamisese Mara 1993 • Voreqe Bainimarama 2000 • Iosephus Iloilo 2000 • Voreqe Bainimarama 2006 • Iosephus Iloilo 2007 • Epeli Nailatikau 2009 • Georgius Konrote 2015 • Wiliame Katonivere 2021
*Opus geopoliticum • Duces civitatum Australianarum et Pacificarum hodiernarum**Capsae cognatae:* Primi ministri Vitiorum |
|  |
Notissima imago Gulielmi Leibl de agrestribus orantibus in fano, anno 1882
**Gulielmus Leibl** (natus die 23 Octobris 1844 Coloniae Agrippinae, mortuus die 4 Decembris 1900 Herbipoli) Germanicus pictor fuit. Amicitiam longam inierat cum Ioanne Sperl.

Vita
----

Leibl in fabri disciplina fuit, ut mechanicus fieret. Sed anno 1863, postquam se pictorem fieri consilium cepit, Monacum petivit, ubi Carolus Piloty et Arthurus Ramberg eum docebant. Mox in effigiebus picturisque rerum quotidianarum operam dedit, Antonium van Dyck imitans. 

Mora Lutetiae annis inter 1869 et 1870 (quando Bellum Germano-Francicum saevire coepit) artificem realistam effecit. In Franciae capite Gustavus Courbet artem Leibl maxime moverat. Tum rasiones quoque facere expertus est. Reversus in Bavariam quotidiana et studia accurata pingere secundum morem Nederlandicum iteravit, ubi naturam paulum taetram transportare volebatur (e.g. *Dachauer Bauern und Bäuerinnen*, de agricolis Dachani).

Rationis pingendi propriae inventio
-----------------------------------

Ex illis studiis depictis, *Die Dorfpolitiker*, creatio de hominibus politicis regionis, eius prima maturissima annis inter 1876 et 1877 nata est. In opere isto veritas naturalis Holpenii rebus omnibus accuratissime narratis aequatur. Ingenium hoc postea augebatur in operibus *In der Kirche* (1878-81) et *Drei Bäuerinnen bei der Andacht*. Istae tres rusticae in fano orantes singula omnia in capitibus manibusque ante spectatores revelant. Istius generis adhuc alia venerunt.

Annis 1880 ineuntibus, cum domicilium sibi Epiningam elegisset, Eibl reinvenit? technicam adumbrationis *(Bauern mit zwei Dirndln, Bauernjägers Einkehr, In der Bauernstube, Kleinstädter, Zeitungsleser, Bauernmädchen bei der Arbeit, In der Küche)*.

Fontes
------

*Meyers Großes Konversations-Lexikon*, vol 12. Lipsia 1908, p. 354, quod legi potest hic in interreti.

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Gulielmum Leibl** spectant. |

* Opera Leibl apud *zeno.org*
* Museum Städel
Wikidata Simbarashe Mumbengegwi
Res apud Vicidata repertae:Simbarashe Mumbengegwi: imagoSimbarashe Mumbengegwi: imago
*Nativitas*: 20 Iulii 1945; Chivi District  
*Patria*: Zimbabua  

**Officium**

*Officium*: Foreign minister of Zimbabwe, Foreign minister of Zimbabwe, Member of the Senate of Zimbabwe, Member of the National Assembly of Zimbabwe, Minister of Economic Planning and Investment Promotion, ambassador of Zimbabwe to the United Kingdom  
*Munus*: legatus, politicus  

**Simbarashe Simbanenduku Mumbengegwi** (Chivi in urbe natus die 20 Iulii 1945) est politicus Zimbabuae.

Alumnus est Universitatis Monash Melburniae in Australia. Ab anno 1980 usque in 1990 legatus est parlamento Zimbabuensi. Eisdem annis minister ab aquis et evolutione anno 1982, minister ab habitatione ab eodem anno, minister aedificationis ab 1984, minister a commeatu ab 1988 meruit. Legatus Zimbabuensis Nationibus Unitis fuit a die 14 Aprilis 1990, deinde ab anno 1995 legatus Bruxellis iuxta regimen Belgicum Unionemque Europaeam, sed ab anno 1999 legatus iuxta regnum Britanniarum. In patriam reditus a die 15 Aprilis 2005 ad 9 Octobris 2017 officio ministri a rebis externis functus est.

Nexus externi
-------------

* "Lord Carrington, former Conservative Foreign Secretary and Simbarashe Mumbengegwi" (colloquium percontativum Davidis Frost) apud *BBC*
* "Cabinet sworn in amid chaotic scenes" (13 Februarii 2009) olim apud *New Zimbabwe* divulgatum

Ministri rerum externarum Rhodesienses et Zimbabuenses

|  |  |
| --- | --- |
|  |  |
| Clifford Dupont 1964 • Ian Smith 1965 • Iacobus Angus Graham 1966 • Ioannes Hartley Howman 1968 • Petrus van der Byl 1974 • David Mukome 1979 • Simon Muzenda 1980 • Witness Mangwende 1981 • Nathan Shamuyarira 1988 • Stanislaus Mudenge 1995 • Simbarashe Mumbengegwi 2005 • Gualterus Mzembi 2017 • Sibusiso Moyo 2017
*Opus geopoliticum • Ministri a rebus externis civitatum Africanarum hodiernarum**Capsae cognatae:* Praesides Zimbabuae • Primi ministri Zimbabuae |
|  |
Wikidata Gulielmus Küchelbecker
Res apud Vicidata repertae:Gulielmus Küchelbecker: imagoGulielmus Küchelbecker: imago
*Nativitas*: 10 Iunii 1797; Petropolis  
*Obitus*: 11 Augusti 1846; Tobolium  
*Patria*: Imperium Russicum  

**Officium**

*Munus*: poëta, scriptor, Praeceptor  

**Memoria**

*Sepultura*: Zavalnoye cemetery  

**Gulielmus Caroli filius Küchelbecker** (Russice Вильгельм Карлович Кюхельбекер, tr. *Vil'gel'm Karlovič Kjuchel'beker*; Petropoli die 10 Iunii 1797 natus et Tobolii die 11 Augusti 1846 mortuus) fuit poëta Russicus Decembrista.

Amicus erat Alexandri Puškin et Antonii Delvig, cui poëma "*O Del'vig"* ("О, Дельвиг") dedicavit, quod in Symphonia XIV (in motu IX) a Demetrio Šostakovič composita citatur.

Post Rebellionem Decembristarum ad carcerem condemnatus est, post in Siberiam missus longe ibi allis urbibus vivebat. Mortuus est e phthisi in Tobolio.

Opera nonnulla
--------------

* *Mors Byronis*, сarmen epicolyricum (1824);
* *Ryleevii umbra*, сarmen epicolyricum (1827);
* *Argivi*, tragoedia (1822—1825);
* *Procopius Liapunov*, tragoedia (1834);
* *Izhorski*, miraculum dramaticum (typis datum annis 1835, 1841, 1939);
* *Iudaeus νagans*, poema epicum (editum anno 1878);
* *Columna postremus*, mythistoria (1832—1843; editum anno 1937);
* Diarium (in carcere scriptum, Leninopoli anno 1929 editum).

Notae
-----

1. ↑  Calendario Iuliano, scilicet 21 Iunii Gregoriano.
2. ↑  Calendario Iuliano, scilicet 23 Augusti Gregoriano.

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Gulielmo Küchelbecker** spectant. |

|  |  |
| --- | --- |
|  | **Lexica biographica:**  • Большая российская энциклопедия • Deutsche Biographie |
Homo ad radices *Sequoiae sempervirentis* in silva Californiae Septentrionalis subsidit, ubi multae arbores pro conservatione et longaevitate administrantur.
**Silvologia** (Latine *silva* + Graece λογία 'studium') est studium silvarum, intellegentiam naturalium oecosystematum silvarum et designationem rationum silviculturae coniungens. Silvologia singula et universa administrationis silvarum scientia videtur, vocabulumque a Roeloff Oldeman primum adhibita est. Studium silvarum et oecologiae silvarum coniungit, autoecologiam arborum singularum et naturalem silvarum oecologiam tractans.

Coniunctiones cum aliis disciplinis
-----------------------------------

* Admininistratio silvarum silvas tractat.
* Arboricultura arbores singulares tractat.
* Dendrologia est studium plantarum lignearum, pars botanicis.
* Horticultura sive ars cepurica est cultura plantarum.
* Silvicultura culturam silvarum tractat.

Silvologistae notabiles
-----------------------

* Gabriel Hemery
* Roeloff Oldeman

Nexus interni
-------------

* Anadasosis
* Dendrochronologia
* Oecologia
* Pedologia

Notae
-----

1. ↑  Oldeman 1990:624.
2. ↑  Karl Ernst Georges: Ausführliches lateinisch-deutsches Handwörterbuch. Hannover 1913 (Nachdruck Darmstadt 1998), tomus 1, col. 1083 ()

Bibliographia
-------------

* Oldeman, Roeloff A. A. 1990. *Forests: Elements of Silvology.* Berolini: Springer-Verlag. ISBN 0387518835.

Nexus externi
-------------

* Hemery, Gabriel. *Silvology,* www.silvology.com (blog)
*Rana draytonii*

---

**Animalia** — Chordata

Classis : Amphibia   
Ordo : Anura   
Subordo : Neobatrachia   
Superfamilia : Ranoidea   
Familia : Ranidae   
Genus : ***Rana***   
Linnaeus, 1758  
   
Subdivisiones: Subgenera\**Lithobates*  

* *Rana*

Imago duarum ranarum; alter saltat, alter se occultat.
*Si quaeris drama Aristophanis, vide* Ranae Aristophanis
***Rana*** (Graece βάτραχος) est genus anurorum familiae Ranidarum, saepissime viride, capax saliendi, quod aquam terramque habitat. Notare et crure postremo longo et corpore humili et digito conligato et oculis protrusis multarum ranarum est. Ranae etiam possunt noscere voce propria quam vocitant dum procrent; haec vox, qua quaeque unica species est, saepissime vere prope aquam auditur. Etsi homines vulgares dicunt discrimen inter ranam et bufonem interesse, viri docti dicunt nullum discrimen inter ranam et bufonem interesse. Homines antiqui credebant ranas cum fecunditate conecti.

Secundum *Historiam Augustam*, ranae "coaxant"; cf. etiam chorum ranarum apud *Ranas* Aristophanis v. 210: βρεκεκεκὲξ κοὰξ κοάξ (*brekekekex coax coax*).

Vita
----

Vita ranarum est multiplex. Et in terra et in aqua habitant. Ranae plerumque ova in lacunina, in lacuna, aut in lacu pariunt sed ova in terra parere possunt. Ranae ova numerosa pariunt ne praedatores omnia ova comedant. Ovis exclusis, exeuntes larvas ranunculos nominant. Ranunculi paulatim spinas et crures gignunt ut ranae fiant. Ranae adulescentes multae in terra habitant, alterae manentes in aqua. Ranae multae in terra habitant ut sollertiae in natanda, scandenda et salinda possint. Neglegens tecta paene omnes ranae comedunt sola animals?. Aliae ranae lingua praedas capiunt, aliae manibus praedas capiunt. Tamen perpaucae species ranarum sunt, quae maximam partem herbas edunt. Igitur aves, pisces, viperae, lutrae, vulpes, meles, et homines ranas capiunt. Color vulgaris defensor ranarum est. Si rana mutare colorem potest, unum aut duos colores circumscribatur.

Nexus interni
-------------

* *Animalium soni*
* *Rana draytonii*
* *Pelophylax esculentus*, antea *Rana esculenta*

Notae
-----

1. ↑  "Vita Caracallae Getaeque" (Aelio Spartiano tributa) 5.4-5.
**Gulielmus** (Theodisce: *Wilhelm*) **Koch** (natus in vico *Dönges* (Thuringia) 3 Martii 1877, mortuus in Wuppertal 7 Martii 1950) fuit vir publicus Germaniae et sodalis Factionis Theodiscae Nationalis Popularis.

Iuventus et munus
-----------------

Post scholam finitam, Koch in oppido *Salzungen* (Thuringia) tirocinium tignarii fecit, et anno 1897 socius opificis factus est. Tum militavit, deinde variis in locis tignarius laboravit et eodem tempore curricula studiorum de rebus socialibus et oeconomicis frequentabat. Ab anno 1905 in collegio opificum Christianorum laboravit, et annis 1913–1921 praeses foederis opificum civicum erat. Annis 1914–1917, Bello Orbis Terrarum I interfuit, ultimo tempore decurio. Post finem belli et monarchiae pro foedere opificum Christianorum laboravit.

Cursus honorum
--------------

Annis 1919–1924 Koch, interim sodalis DNVP, decurio urbis Elberfeldiae erat, anno 1919/1920 legatus Consilii Formae Civitatis Constituendae, deinde ad mensem Novembrem 1933 etiam Dietae Imperii Germanici erat. Die 1 Februarii 1927 Administer Imperii Commeatus in consilio ministrorum Marx IV nominatus est. Hoc officio fungebatur ad 28 Iunii 1928, cum omne consilium ministrorum Marx dimitteretur.

Post cursum honorum
-------------------

Anno 1933, Koch praefectus Theatri Thaliae Wuppertal factus est.

Nexus externi
-------------

* Biographia in libro Dietae Imperii (lingua Theodisca)
* Curriculum vitae in pagina Tabularii Foederalis Germaniae (lingua Theodisca)

Administri Commeatus Imperii Germanici

|  |  |
| --- | --- |
|  |  |
| Ioannes Bell (Centrum) |
Gustavus Bauer (SPD) |
Gulielmus Groener (nullius factionis) |
Rudolphus Oeser (DDP) |
Rudolphus Krohne (DVP) |
Gulielmus Koch (DNVP) |
Theodorus de Guérard (Centrum) |
Georgius Schätzel (BVP) |
Adamus Stegerwald (Centrum) |
Theodorus de Guérard (Centrum) |
Gottfriedus Treviranus (Factio Conservativa Popularis) |
Petrus Paulus Baro de Eltz-Rübenach (nullius factionis) |
Iulius Henricus Dorpmüller (NSDAP) | |
|  |



Consilium Ministrorum Marx  IV (28 Ianuarii 1927 - 12 Iunii 1928)

|  |  |
| --- | --- |
|  |  |
| Gulielmus Marx (Centrum) |
Anscharius Hergt (DNVP) |
Gustavus Stresemann (DVP) |
Gualterius de Keudell (DNVP) |
Henricus Köhler (Centrum) |
Iulius Curtius (DVP) |
Martinus Schiele (DNVP) |
Henricus Brauns (Centrum) |
Otto Geßler (DDP) |
Gulielmus Groener (nullius factionis) |
Gulielmus Koch (DNVP) |
|  |
Wikidata Rancus Matasović
Res apud Vicidata repertae:
*Nativitas*: 14 Maii 1968; Zagrabia  
*Patria*: Croatia  

**Officium**

*Munus*: linguista, professor  
*Patronus*: Universitas Studiorum Zagrabiensis
**Rancus Matasović** (Croatice: *Ranko Matasović*, natus Zagrabiae in Croatia die 14 Maii 1968) est linguista Croaticus et magister linguisticae comparativae.

Anno 1992 complevit studium suum linguisticum et philosophicum) in Facultate philosophiae universitatis studiorum Zagrabiensis. Anno 1995 Zagrabiae dissertationem *A Theory of Textual Reconstruction in Indo-European Linguistics* (*Theoria de reconstructia texti in linguistica Indoeuropeaea*) publicavit et gradum doctoris philosophiae accepit.

Eius areae de peritia sunt: linguistica diachronica, linguistica comparativa, typologica linguarum; lingua Protoindoeuropaea, linguae Caucasicae, linguae Slavicae, lingua Celticae, lingua Latina. Commentationes de linguis Slavicis, lingua Latina, linguis Balticis, lingua Hetthaea, linguis Celticis et lingua Graeca scripsit.

Anno 2012 Ranko Matasović factus est membrum Academiae Scientarum et Artium Croaticae.

Opera selecta
-------------

* *Harfa sa sjevera. Iz irske književnosti* (Antibarbarus, Zagreb 1995) ISBN 953-6160-25-0
* *A Theory of Textual Reconstruction in Indo-European Linguistics* (Frankfurt a/M & New York 1996) ISBN 3-631-49751-2
* *Kratka poredbenopovijesna gramatika latinskoga jezika* (Matica hrvatska, Zagreb 1997) ISBN 953-150-105-X
* *Kultura i književnost Hetita* (Matica hrvatska, Zagreb 2000) ISBN 953-15-0548-9
* *Uvod u poredbenu lingvistiku* (Matica hrvatska, Zagreb 2001) ISBN 953-150-612-4
* *Kamen kraljeva. Srednjovjekovne irske sage* (Ex Libris, Zagreb 2004) ISBN 953-6310-35-X
* *Gender in Indo-European* (Universitätsverlag Winter, Heidelberg 2004) ISBN 3-8253-1666-1
* *Jezična raznolikost svijeta* (Algoritam, Zagreb 2005) ISBN 953-220-355-9
* *Poredbenopovijesna gramatika hrvatskoga jezika*, (Matica hrvatska, Zagreb, 2008.) ISBN 978-953-150-840-7
* *Etymological Dictionary of Proto-Celtic*, (Brill, Leiden & Boston, 2009) ISBN 978-90-04-17336-1
* *Slavic Nominal Word-Formation. Proto-Indo-European Origins and Historical Development*, (Universitätsverlag Winter, Heidelberg 2014) ISBN 978-3-8253-6335-2

Nexus externi
-------------

* Pagina domestica Ranci Matasović
**Final Fantasy IX** est ludus electronicus et iam nona pars seriei valde placitae Final Fantasy.

Argumentum
----------

*Zidane* fur amabilis est, qui iussu sui praefecti *Barcis* aut, ut res verius dicatur, iussu principis *Floris Philurae* (Anglice vel Theodisce: *Lindblum*; verbum Theodiscum Latine redditum fere *Flos Philurae* significat) reginae *Alexandrinae* *Branis* filiam *Garnetem* rapuerit. Itaque Zidane latronumque globus eius castellam Alexandriae petunt tragoediam ibi acturi, inter quam Garnetem rapuerint. sed res evenit aliter quam excogitata: Garnes sponte sua Zidanem comitatur, quod certior facta erat Zidanem Florem Philurae rediturum esse; Garneti enim in animo est ibi avunculum visitare.

Ultima vi centurioni *Steiner* (Latine fere: *Lapidarius*), personae gravi - fortasse mores sui sunt causa nominis - sed ob habitum facetissimo, qui custos Garnetis est, contingit, ut navem globi latronum aeriam conscendat, Garnetem servaturus sed ignarus consilii Garnetis.

Sed navis telis a regina Brane ob rapinam filiae irata missis ferita incapax porro volandi est atque in silvam obscuram deicit...
Wikidata Ramābāī
Res apud Vicidata repertae:Ramābāī: imagoRamābāī: imago
*Nativitas*: 23 Aprilis 1858; Mangalore  
*Obitus*: 5 Aprilis 1922; Pune  
*Patria*: India Britannica  

**Officium**

*Munus*: autobiographus, interpres Biblicus, Interpres  

Paṇḍita **Ramābāī** Sarasvatī seu litteris devanagari पंडिता रमाबाई सरस्वती (nata die 23 Aprilis 1858 in pago Mangalorensis Carnaticae; mortua die 5 Aprilis 1922) fuit correctrix, educatrix, emancipationis mulierum fautor, linguae Sanscritae erudita. Biblia ex Hebraica et Graeca in Marathicam linguam reddidit. Domus Sharda Sadan et missionem apud Mukti condidit.

Notae
-----

1. ↑  Dyer (1900) p. 10

Bibliographia
-------------

* Clementina Butler, *Pandita Ramabai Sarasvati: Pioneer in the movement for the education of the child-widow of India* (Novi Eboraci: Revell, 1922) Textus
* Jay Riley Case, *An Unpredictable Gospel* (New York: Oxford University Press, 2012)
* Helen S. Dyer, *Pandita Ramabai: the story of her life* (Londinii: Morgan andd Scott, 1900) Textus
Wikidata Stephanus Ostoia
Res apud Vicidata repertae:
*Nativitas*: 1378;   
*Obitus*: September 1418;   

**Officium**

*Munus*: monarcha  

**Consociatio**

*Religio*: Bosnian Church
**Familia**

*Genitores*: Stephanus Tuartcus I;   
*Coniunx*: Vitača, Kujava Radinović, Jelena Nelipčić  
*Proles*: Stephanus Thomas, Radivoj of Bosnia, Stephen Ostojić of Bosnia  
*Familia*: House of Kotromanić
**Insignia heraldica**

Stephanus Ostoia: insigneStephanus Ostoia: insigne
**Stephanus Ostoia** (lingua Bosnica: *Stjepan Ostoja*) fuit rex Regni Bosniae. Stephani Tuartci I illegitimus filius erat.

Anno 1398, Helena Gruba regina Bosniae deposita, Stephanus Ostoia novus rex electus est. Is mox depositus est (anno 1404) quia terram unius principis prehendit. Stephanus Tuartcus II, frater Ostoiae, novus rex factus est sed quattuor annos regnavit. Ostoia ex exsilio revenit anno 1409 et cum fratre suo contendit usque ad annum 1412.

Ostoia de iure rex fuit sed de facto principes et duces Bosniae regnum gubernabant. Imperium Ottomanicum parvas partes regnorum occupavit.

Tres uxores habuit. Prima uxor regis fuit Vitača quam repudiabat anno 1399 quia ea plebeia fuit. Kujavam mox in matrimonium duxit. Ea genuit Stephanum Ostoiae qui heres Stephani Ostoiae fuit. Germanus Kujavae Reginae inimicus Ostoiae factus est et Ostoia repudiabat Kujavam anno 1415. Anno 1416, Ostoia Rex et Helena Ducissa Spalati (vidua Hrvojae ducis Spalati) nupti sunt. Dos Helenae Ducissae fuerunt terrae ducis Spalati. Duos illegitimos filios habuit: Stephanus Thomas (rex Bosniae) et Radivoj Ostojić.

Anno 1418, Stephano Ostoia mortuo, Stephanus Ostoiae novus rex factus est.

Bibliographia
-------------

* John Van Antwerp Fine (1994). *The Late Medieval Balkans: A Critical Survey from the Late Twelfth Century to the Ottoman Conquest*. Ann Arbor: University of Michigan Press. p. 281
* John Van Antwerp Fine (2007). *The Bosnian Church: Its Place in State and Society from the Thirteenth to the Fifteenth Century*. Saqi
| *Final Fantasy* |
| --- |
| Divulgator | SquareTose (GBA) |
| Editor | SquareNintendo (NES & GBA) |
| Formator | Hironobu SakaguchiHiromichi TanakaAkitoshi KawazuKoichi Ishii |
| Programmator | Nasir Gebelli |
| Artifex | Yoshitaka Amano |
| Scriptor | Hironobu SakaguchiKenji Terada |
| Compositor | Nobuo Uematsu |
| Series | *Final Fantasy* |
| Systema | NES (originaliter)MSX2WonderSwan ColorPlayStationGame Boy AdvancePlayStation PortableiOSWindows PhoneAndroidNintendo 3DS |
| Datum editionis | **Family Computer/NES**18 Decembris 1987 (IAet AmS) |
| Genus | PhantasiaLudus personarius |
| Modus lusorius | Lusor singulus |

***Final Fantasy*** (Iaponice: ファイナルファンタジー, *Fainaru Fantajī*; Latine "phantasia ultima), ***Final Fantasy I*** vel ***Original Final Fantasy*** ("phantasia ultima originalis") in collectionibus et simplicitate quoque vocatum, est ludus televisificus phantasiae et ludi personarii anno 1987 a Square divulgatus et editus. Primus ludus electronicus in multiserie Final Fantasy est et pro cartibulo lusorio televisifico Nintendo Entertainment System divulgabatur et serius ad nonnulla alia systema recreatus est. Fabula agit quattuor iuvenes nomine Bellatores Lucidi (Anglice *Light Warriors*), ubi quique unum eorum mundi quattuor crystallorum (vel orbes (Anglice *orb* sg. *orbes* pl.) in versio Septentrioniamericana) fert, quorum a quattuor Hostibus Elementaribus (*Elemental Fiends*) obscurescorum sunt. Bellatores Lucidi eos et alias vires malas superare tentant, lucem in crystallis restaurare, et eorum mundum salvare.

Ludus televisificus primigenie vocaveret "Fighting Fantasy", Latine "phantasia pugnans", sed nomen ad "Final Fantasy" mutabatur quando apparitores divulgationis inveniebant Fighting Fantasy nomen seriei librorum lusoriorum ludi personarii lusoris singulis erat.

Hodie Final Fantasy cum succesore Final Fantasy II in collectionibus ludorum televisificorum saepe venditur.

Argumentum
----------

### Locatio

Final Fantasy in mundo phantastico innominato cum tribus continentibus magnis collocat. Mundi vires elementales in statu quattuor crystallorum splendentium (orbes (Anglice *orb* sg. *orbs* pl.) in versione originali Septentrioniamericana) determinatae sunt, ubi quidque crystallum unum quattuor elementorum classicorum gubernat, i.e. tellus, ignis, aqua et ventus.

### Fabula

Ludus televisificus incipit cum quattuor iuvenibus nomine Bellatores Lucidi (Anglice *Light Warriors*), personae capitales et personae ludibiles et qui nominare potes. Quique unum eorum mundi quattuor crystallorum fert, a quattuor Nemesibus Elementaribus (*Elemental Fiends*), personae malae, obscurescorum.

Notae
-----

1. ↑  Baseel, Casey, "Final Fantasy creator reveals the real reason behind the "Final" part of the hit series' title", Rocket News 24, 26 Maii 2015.

Nexus externi
-------------

* *Final Fantasy* in lingua Latina **(Anglice, Latine)**
**Marcus Popillius P.f. Laenas** (natus saeculo 3 a.C.n. mortuus post annum 159 a.C.n.) fuit vir publicus ac militaris Romanus.

Gens
----

Frater eius Gaius Popillius P.f. Laenas anno 172 a.C.n. consulatum gessit, filius Marcus Popillius Laenas anno 139.

Cursus honorum
--------------

Anno 176 praetor creatus est neque autem in provinciam sibi destinatam Sardiniam abiit, quod expeditionem antecessoris propraetoris Titi Aebutii impedire vellet. Anno 173 consul electzus est una cum Lucio Postumio A.f. Albino atque Liguriam provinciam accepit. Popillius bellum contra Statellatos civitatem coepit, quamquam hi Romanos non agressi erant. Milia eorum pugna necavit, reliquos in deditionem accepit, tamen captivos in servitutem abduxit, eorum divitias abstulit atque oppida delevit. Hoc facinore irati Senatores eum acriter vituperabant. Tamen anno sequente Popillius iterum in provinciam suam profectus iterum civitatem agressus est atque sex milia hominum trucidavit. Nunc Romae accusatus est, sed auctoritate fratris et gentis suae absolutus est. Tamen anno 169 legatus consulis Quinti Marcii Philippi in bello contra Persem regem Macedonum erat et anno 159 una cum Publio Cornelio Scipione Nasica Corculo censor creatus est.

Bibliographia
-------------

* Petrus C Nadig, "P. Laenas, M. [I 7]" in *Der Neue Pauly* vol. 10 (Stutgardiae: Metzler, 2001. ISBN 3-476-01480-0) col. 147.

Notae
-----

1. ↑  Titus Livius, *Ab urbe condita* XLI 15
2. ↑  Titus Livius, op.cit XLI 28
3. ↑  Titus Livius, op.cit XLII 7
4. ↑  Titus Livius, op.cit XLII 8
5. ↑  Titus Livius, op.cit XLII 21-22
6. ↑  Aulus Gellius, *Noctes Atticae* IV 20

|  |  |  |
| --- | --- | --- |
| Antecessores: **Spurius Postumius A.f. Albinus Paullulus et Quintus Mucius Q.f. Scaevola**  |  **Consul** 173 a.C.n.cumLucio Postumio A.f. Albino | Successores: **Gaius Popillius P.f. Laenas et Publius Aelius P.f. Ligus**  |
Wikidata Hassan Wirajuda
Res apud Vicidata repertae:Hassan Wirajuda: imagoHassan Wirajuda: imago
*Nativitas*: 9 Iulii 1948; Tangerang  
*Patria*: Indonesia  

**Officium**

*Officium*: Minister of Foreign Affairs, Permanent Representative of Indonesia to the United Nations in Geneva  
*Munus*: legatus, politicus  

**Consociatio**

*Religio*: Islamus
**Nur Hassan Wirajuda** (ad Tangerang in insula Iava natus die 9 Iulii 1948) est legatus et politicus Indonesiae.

Alumnus est universitatis Indonesiensis universitatumque trium in Civitatibus Foederatis, videlicet Virginiensis, Harvardianae, Tuftensis. Insuper arti diplomaticae apud Oxonienses studuit. Minister rerum externarum a die 10 Augusti 2001 usque ad 20 Octobris 2009 meruit.

Notae
-----

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Hassan Wirajuda** spectant. |

* "Dr. N. Hassan Wirajuda": pagina olim apud universitatem Tuftensem divulgata

Ministri rerum externarum Indonesiani

|  |  |
| --- | --- |
|  |  |
| Ahmad Soebardjo 1945 • Sutan Sjahrir 1945 • Agus Salim 1947 • A. A. Maramis 1949 • Mohammad Hatta 1949 • Mohammad Roem 1950 • Ahmad Soebardjo 1951 • Mukarto Notowidigdo 1952 • Sunario 1953 • Ide Anak Agung Gde Agung 1955 • Roeslan Abdulgani 1956 • Subandrio 1957 • Adam Malik 1966 • Mochtar Kusumaatmadja 1977 • Ali Alatas 1988 • Alwi Shihab 1999 • Hassan Wirajuda 2001 • Marty Natalegawa 2009 • Retno Marsudi 2014
*Opus geopoliticum • Ministri a rebus externis civitatum Asiaticarum hodiernarum**Capsae cognatae:* Praesides Indonesiae |
|  |
Vexillum civitatis Hatohobei.
Despectus in insulam Tobi ex satellite.
*Bai* in insula Tobi, 1971.
Insula Helena.
Congeries nidorum Sternidarum in Insula Helena.
Despectus in Scopulum Helenam ex satellite NASA.
**Hatohobei** (lingua Tobiana) vel perplexe **Insula Tobi** est meridianissima ex sedecim civitatibus Belaviae, in **Insula Tobiana** propria et **Scopulo Helena** non habitato consistens. Area terrestris est circa 0.88 km². Numerus incolarum fuit 80 anno 1962, 51 anno 1995, et 23 anno 2000. Linguae Tobiana, Anglica, et Sonsoroliana sunt linguae publicae civitatis.

Singulae Hatohobei insulae, cum insulis civitatis Sonsorol, Insulas Meridioccidentales Belaviae constituunt.

| Numerus | Insula | Vicus | Area(km²) | Numerus civiumaest. anno 2000 | Coordinata |
| --- | --- | --- | --- | --- | --- |
| 1 | Tobi (*Hatohobei*) | Hatohobei | 0.85 | 20 | 03°00′22″N 131°07′26″E﻿ / ﻿3.00611°N 131.12389°E﻿ / 3.00611; 131.12389﻿ (Tobi) |
| 2 | Scopulus Helena (*Hotsarihie*) | statio vigilum maritimorum | 0.03 | 3 | 02°57′N 131°47′E﻿ / ﻿2.95°N 131.783°E﻿ / 2.95; 131.783﻿ (Scopulus Helena) |
| 3 | Scopulus Transitus (*Pieraurou*) | - | - | - | 02°47′N 132°32′E﻿ / ﻿2.783°N 132.533°E﻿ / 2.783; 132.533﻿ (Scopulus Transitus) |
|  | Civitas Hatohobei | Hatohobei | 0.88 | 23 |   |

Insula Tobi
-----------

Insula Tobi est sola civitatis insula habitata, Statione Vigilum Maritimorum in Insula Helena excepta. Area est 0.60 km². Summus locus est 6 metra, sed plurimum insulae est minus quam 3 metra altum. Plurimae domus in vico Tobi (*Hatohobei*), capite civitatis, in meridioccidentale insulae latere sitae sunt. Cocoi per insulam vigent. Agri culti prope mediam insulam invenitur. Insula a scopulo cingitur qui usque ad 800 metra ante litus in septentrionalibus patet.

Nexus externi
-------------

* Photographemata et tabuae Hatohobei et Belaviae, cas.gmu.edu
* Despectus in insulam ex aere,[*nexus deficit*] cas.gmu.edu
* Commentarii de *kite fishing* in insula, *KiteLines* 1(3), autumno 1977), www.kitelife.com
* Scopulus Helenae, www.globalcoral.org
* Propositum Scopuli Helenae Seacology, www.seacology.org
* Consulatus Honorarius Reipublicae Belaviae ad Britanniarum Regnum, palauconsulate.org.uk
**Lingua Insubris** in Ducatu Mediolani, vel Langobardia Occidentalis primaria est; quam ob rem etiam dicitur Mediolanensis, Langobarda Occidentalis, Cisabduana. Litterae insubres tertio decimo saeculo oriuntur per Bonvicinus de la Ripa at consecutae sunt ad apicem saeculis XVIII et XIX per? Carolus Maria Maggi (comoediographus) et Carolus Porta (poëta); continuat usque ad hodie cum magnis auctores. Per XX saeculum, conscientia linguae minuit propter magis magisque impositionem Linguae Italicae in sermonem cotidianum, et causa vehementis migratio de aliis Italiae regionis; attamen Insubris est ahuc intellecta a circa tertia parte populationis loci, maxime in parvis pagis. Dialectus Mediolanensis est sermo litterarius Linguae Insubris.

Dialecti linguae Insubris sunt multiplices. Lingua in partes quattuor dividitur, secundum scientia linguistica: Langobardus Alpinus, Langobardus Praealpinus Occidentalis, Langobardus Meridionalis Occidentalis, Magnus Mediolanensis. Enumeratio usualis differt propter divisiones historicas: comprehenduntur Mediolanensis vel Meneghina, Bustensis-Legnanensis, Brigantea, Comensis-Leucensis, Ticinensis, Varesina, Langobarda Alpina, Langobarda Meridio-occidentalis.

Notae
-----

1. ↑  *Insubris* est adiectivus de Insubribus gentibus.
2. ↑  Ab Italico linguista Clemens Merlo: ex *cis* + *Abdua.*

Bibliographia
-------------

* *Parlate e dialetti della Lombardia: Lessico comparato.* 2003. Mediolani: Mondadori.
* Rognoni, Andrea. 2005. *Grammatica dei dialetti della Lombardia.* Mediolani: Mondadori.

Nexus interni
-------------

* Langobardus sermo